Държавен вестник, бр. 26, 2011 г., стр. 13

БРОЙ  26	
Д Ъ Р Ж А В Е Н  В Е С Т Н И К 	
СТР.  13  
(2) Междуведомственият съвет спира дейст­
вието на лиценза, сертификата за получател 
или удостоверението за регистрация за срок 
до 6 месеца, в който забранява извършването 
на дейността до отстраняване нарушението 
на изискванията.
(3) Ако Междуведомственият съвет не бъде 
уведомен писмено от лицензираното, серти­
фицираното или регистрираното лице в срока 
по ал. 2, че нередностите, послужили като 
основание за спиране действието на лиценза, 
сертификата за получател или удостоверението 
за регистрация, са отстранени, издаденият 
лиценз или сертификат за получател се отнема 
или извършената регистрация се заличава, 
като издаденото удостоверение се обезсилва.
Чл. 22. (1) Междуведомственият съвет 
отнема с мотивирано решение лиценза или 
сертификата за получател или заличава ре­
гистрацията: 
1. при възникване на обстоятелства, които 
противоречат на определените в чл. 1, ал. 2 
цели и задължения;
2. когато лицензираното, сертифицираното 
или регистрираното лице е представило неис­
тински документи или неверни данни, които 
са послужили като основание за издаването 
на лиценза, сертификата за получател или 
удостоверението за регистрация;
3. лицензираното, сертифицираното или 
регистрираното лице е извършило системни 
нарушения по този закон;
4. когато лице, което представлява лицен­
зираното, сертифицираното или регистрира­
ното лице съгласно търговската регистрация, 
е осъдено с влязъл в сила съдебен акт за 
престъпление от общ характер;
5. в случаите по чл. 21, ал. 3.
(2) С решението за отнемане на лиценза 
или сертификата за получател или за зали­
чаване на регистрацията се определя срок, 
не по-дълъг от две години, в който лицето 
не може да кандидатства за издаване на нов 
лиценз или сертификат за получател или ре­
гистрация за същата дейност.
Чл. 23. Междуведомственият съвет пре­
кратява с мотивирано решение лиценза или 
сертификата за получател или заличава ре­
гистрацията:
1. по писмена молба на лицензираното, 
сертифицираното или регистрираното лице;
2. при заличаване на търговската регистра­
ция на физическото или юридическото лице;
3. при смърт на физическото лице – едно­
личен търговец;
4. при поставяне на физическото лице – ед­
ноличен търговец, под запрещение;
5. при обявяване на търговеца в несъсто­
ятелност или в ликвидация.
Чл. 24. (1) Решенията по чл. 20, 21, 22 и 
23 подлежат на обжалване по реда на Адми­
нистративнопроцесуалния кодекс.
(2) Жалбата по ал. 1 не спира изпълнението 
на административния акт.
Чл. 25. Междуведомственият съвет в срок 
до 5 работни дни уведомява Централното мит­
ническо управление на Агенция „Митници“ и 
Междуведомствената комисия за издадените 
и изменените лицензи, сертификати за по­
лучател и удостоверения за регистрация, за 
спрените, отнетите и прекратените лицензи и 
сертификати за получател или за заличените 
регистрации.
Чл. 26. (1) Междуведомственият съвет съз­
дава и поддържа публичен регистър, в който 
се вписват издадените и изменените лицензи, 
сертификати за получател и удостоверения за 
регистрация, спрените, отнетите и прекра­
тените лицензи и сертификати за получател 
или заличените регистрации. 
(2) В регистъра по ал. 1 се вписват:
1. наименованието, седалището и адресът на 
управление; лицето, което съгласно търговска­
та регистрация представлява лицензираното, 
сертифицираното или регистрираното лице;
2. единният идентификационен код на 
лицата по чл. 5, т. 1 или имената на лицата 
по чл. 10, ал. 1, т. 2 – 5; 
3. номерът и датата на издадения лиценз, 
сертификат за получател, удостоверение за 
регистрация и срокът им на валидност;
4. основанието и датата на спиране, изме­
няне, отнемане или прекратяване на лиценза 
или сертификата за получател или заличаване 
на регистрацията.
Чл. 27. (1) Междуведомственият съвет 
предоставя на Европейската комисия, на Ев­
ропейския парламент и на другите държави 
членки актуална информация за сертифици­
раните получатели на продукти, свързани с 
отбраната.
(2) Междуведомственият съвет предоставя 
на Европейската комисия и на другите дър­
жави членки актуална информация за спре­
ните, отнетите и прекратените сертификати 
за получател.
Раздел ІV
Разрешение за износ, внос, брокерска сделка, 
превоз и транзит на продукти, свързани с 
отбраната
Чл. 28. (1) Износ или внос на продукти, 
свързани с отбраната, посочени в списъка 
по чл. 2, ал. 1, се извършва след издаване 
на индивидуално разрешение или глобално 
разрешение. 
(2) Индивидуалното разрешение се издава за 
износ или внос за или от определена държава 
чрез една доставка или частични доставки на 
основание на договорни отношения между 
износителя или вносителя и чуждестранния 
контрагент. Издаденото разрешение е със срок 
на валидност до една година и може да бъде 
продължено еднократно за срок до 6 месеца.